Garnes skole

Garnes skole er en kommunal barneskole på Garnes i Arna bydel i Bergen kommune. Skolen var tegnet av arkitekt Sonja Christie, og innviet i 1960. 

 Bygningene 
Skoleanlegget var fra starten av inndelt i tre byggetrinn. Første del av skoleanlegget ble tatt i bruk i 1960. Neste byggetrinn ble påbegynt etter kort tid, og ved starten av skoleåret 1966/1967 kunne et nytt bygg tas i bruk. Dårlig økonomi medførte at det planlagte tredje byggetrinnet måtte vente. Per 2003 håpet lokalsamfunnet at anlegget snart kunne fullføres i tråd med arkitekt Christiies tegninger.

Anlegget fikk en utvidelse i 2006, som tilsvarer halve skolen. Den er med dette dimensjonert for 300 elever, men skal etter bystyrevedtak utvides noe mer.

 Beliggenhet 
Skolebygget er nabo til Bjørnarhallen og Garnes kunstgressbane. Tvers over veien ligger Garnes ungdomsskole og Arna videregående skole.

 Målform 
Skolens hovedmålform er nynorsk, men 82 prosent av elevene har bokmål som hovedmål (2020/2021).

 Arkivmateriale 
Arkivet etter skolen oppbevares ved Bergen Byarkiv. Informasjon om aktiviteter med tilknytning til skolen finnes i arkivene etter 17. mai-komiteen ved Garnes skole og Foreldrelaget ved Garnes folke- og framholdsskole. Materiale før 1960 inneholder dokumentasjon fra bl.a. Haus framholdsskole, Hausvik framholdsskole og ambulerende protokoller for alle skolesognene i Haus.

Referanser

Eksterne lenker

 Garnes skole 
 Garnes skule - oppslagsverket oVe, artikkel av Lars Bostrøm Johansen, Bergen Byarkiv.
 Bergen byleksikon på nett, om Garnes skole

Kategori:Barneskoler i Bergen
Kategori:Arna
Kategori:Etableringer i 1960